Waco CG-4
De Waco CG-4 wie in Amerikaansk militêr sweeffleanmasine dy't yn de Twadde Wrâldoarloch in protte brûkt waard foar it ferfier fan troepen en materieel, ûnder oaren by de Operaasje Overlord en Operaasje Market Garden. It tastel waard fan maaie 1942 ôf oan yn de Feriene Steaten boud troch de Waco Aircraft Company. Der binne goed 13.900 fan makke. 

It tastel hie in frame fan metaal en multipleks, beklaaid mei kanvas. De bemanning bestie út in piloat en in kopiloat. It tastel hie plak foar 13 soldaten en harren útrissing, of foar in jeep, in houwitser, of in oanhingwein. It tastel waard laden oan de foarkant; it foarste part fan it tastel koe opklapt wurde. It lâningsgestel bestie út trije lytse fêste tsjellen: twa oan wjerskanten fan de romp en in beweegber sturttsjel. As tôger waard meast de C-47 brûkt.

In tal CG-4's is bewarre bleaun en yn museums te sjen.

Spesifikaasjes

Sjoch ek 
 Airspeed Horsa

Amerikaanske sweeffleanmasine
Amerikaanske fleanmasine yn de Twadde Wrâldkriich
Yntroduksje út 1942